ΥΒΡΙΔΙΚΟ+ΜΟΝΤΕΛΟ

Θα λέγαμε ότι ο όρος μικτή μάθηση χρησιμοποιείται για να περιγράψει τέσσερις διαφορετικές διαστάσεις που αποτελούν και τα χαρακτηριστικά του:
 * Μικτά ή υβριδικά περιβάλλοντα μάθησης** (blended /hybrid learning environments) ονομάζονται τα πλαίσια μάθησης που συνδυάζουν μεθόδους εκπαίδευσης εκ του σύνεγγυς με εξ' αποστάσεως εργαλεία (π.χ. πλατφόρμα τηλεκπαίδευσης, τηλέφωνο κλπ.) . Χρησιμοποιούνται για να αντισταθμίσουν τα μειονεκτήματα που συχνά παρατηρούνται σε προγράμματα αποκλειστικά εξ' αποστάσεως εκπαίδευσης, όπως η αίσθηση της απομόνωσης των μαθητών, η έλλειψη επικοινωνίας και συνεργασίας πρόσωπο με πρόσωπο, προβλήματα τεχνικής φύσης κλπ. Από την άλλη πλευρά προσφέροντας μεγαλύτερη ευελιξία και αυτονομία, καθώς και τη δυνατότητα δημιουργίας κοινοτήτων μάθησης, αντισταθμίζονται μερικά από τα μειονεκτήματα των πλαισίων μάθησης αποκλειστικά εκ του σύνεγγυς.

· Το συνδυασμό ή την ανάμιξη ποικίλων μορφών δικτυακής τεχνολογίας (π.χ. ζωντανή εικονική τάξη κ.ά.) με σκοπό την επίτευξη εκπαιδευτικού στόχου. · Το συνδυασμό διάφορων παιδαγωγικών προσεγγίσεων (π.χ. εποικοδομισμό, συμπεριφορισμό κ.ά.) με στόχο την παραγωγή θετικού μαθησιακού αποτελέσματος με ή και χωρίς τη χρήση διδακτικής τεχνολογίας. · Το συνδυασμό οποιασδήποτε μορφής διδακτικής τεχνολογίας (π.χ. CD-ROM, εξάσκηση μέσω διαδικτύου κ.ά.) με πρόσωπο με πρόσωπο διδασκαλία. · Το συνδυασμό ή την ανάμιξη διδακτικής τεχνολογίας με την εργασία ώστε να προκύψει μάθηση παράλληλα με την εργασία.